Eerste burger waarsku politieke partye oor grondvergrypeMetropolisielede het op 12 November 2014 met rubberkoeëls op klipgooiers by Nellmapius in die ooste van Pretoria losgebrand nadat die persone onwettig plakkershuise wou oprig. Foto: Daniella van Heerden/eNuus, Twitter Ramokgopa het tydens sy stadsrede gesê politieke partye moenie in hul verkiesingsveldtogte onwettige optrede aanmoedig nie. “Die stad sal verseker dat die regte van eiendomseienaars beskerm word.” Die munisipaliteit het al voorheen gewelddadige konfrontasies met ondersteuners van die EFF gehad nadat hulle grond in verskillende dele van die land beset het. Ramokgopa het egter gesê die stad gaan voort om sogenaamde “landpakkies” aan geloofsgebaseerde organisasies te skenk in die stryd teen onsedelikheid. Volgens Ramokgopa is daar al 861 000 vierkante meter grond aan die godsdiensgemeenskap oorhandig. “Ons het onlangs die skenking van 10 000 vierkante meter grond in Valhalla ter waarde van R2,9 miljoen aan die Thaba Tshwane Islamic Centre Trust toegeken.” Talle inwoners in Valhalla is gekant teen die oprigting van ’n moskee op die terrein.